62022TJ0741_INF
Rozsudok Všeobecného súdu (prvá komora) z 11. septembra 2024 –Ezubov/Rada
(vec T‑741/22)
„Spoločná zahraničná a bezpečnostná politika – Reštriktívne opatrenia prijaté vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny – Zmrazenie finančných prostriedkov – Obmedzenie vstupu na územie členských štátov – Zoznam osôb, subjektov a orgánov, na ktoré sa vzťahuje zmrazenie finančných prostriedkov a ktoré sú predmetnom obmedzení vstupu na územie členských štátov – Ponechanie mena žalobcu na zozname – List informujúci žalobcu o ponechaní jeho mena na zozname – Akt, ktorý nie je možné napadnúť žalobou – Neprípustnosť – Pojem ‚spojenie‘ – Článok 2 odsek 1 in fine rozhodnutia 2014/145/SZBP – Pojem ‚osoba, ktorá má prospech z väzby na popredného podnikateľa‘ – Článok 2 ods. 1 písm. g) rozhodnutia 2014/145 – Povinnosť odôvodnenia – Zásada riadnej správy vecí verejných – Nesprávne posúdenie – Proporcionalita“
1.
Akty inštitúcií – Odôvodnenie – Povinnosť – Rozsah – Reštriktívne opatrenia prijaté s ohľadom na situáciu na Ukrajine – Zmrazenie finančných prostriedkov osôb, subjektov alebo orgánov spojených s osobami, subjektmi alebo orgánmi, na ktoré sa vzťahujú reštriktívne opatrenia, alebo osôb, ktoré majú prospech z väzby na popredných podnikateľov pôsobiacich v Rusku – Povinnosť identifikovať v odôvodnení špecifické a konkrétne skutočnosti odôvodňujúce uvedené opatrenie – Rozhodnutie prijaté v súvislostiach známych dotknutej osobe, ktoré jej umožňujú pochopiť dosah opatrenia prijatého vo vzťahu k nej – Prípustnosť stručného odôvodnenia
[Článok 296 ZFEÚ; rozhodnutie Rady 2014/145/SZBP, zmenené rozhodnutiami (SZBP) 2022/1530, (SZBP) 2023/572 a (SZBP) 2023/1767; nariadenia Rady č. 269/2014, 2022/1529, 2023/571 a 2023/1765]
(pozri body 62 – 65, 69 – 71, 73, 74, 78)
2.
Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu na Ukrajine – Rozsah preskúmania – Dôkaz o dôvodnosti opatrenia – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom v prípade uplatnenia námietky – Zápis do zoznamov na základe súboru presných, konkrétnych a zhodujúcich sa nepriamych dôkazov – Nesprávne posúdenie – Neexistencia
[Charta základných práv Európskej únie, článok 47; rozhodnutie Rady 2014/145/SZBP, zmenené rozhodnutiami (SZBP) 2022/1530 a (SZBP) 2023/572; nariadenia Rady č. 269/2014, 2022/1529 a 2023/571]
(pozri body 91 – 93, 136 – 144, 154, 155, 173)
3.
Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu na Ukrajine – Rozsah preskúmania – Zápis žalobcu na zoznam pripojený k napadnutému rozhodnutiu z dôvodu jeho spojenia s inou osobou zapísanou na tomto zozname – Dokumenty dostupné verejnosti – Dôkazná hodnota – Zásada voľného hodnotenia dôkazov
[Rozhodnutie Rady 2014/145/SZBP, zmenené rozhodnutiami (SZBP) 2022/1530 a (SZBP) 2023/572; nariadenia Rady č. 269/2014, 2022/1529 a 2023/571]
(pozri body 94, 95, 166, 167)
4.
Európska únia – Súdne preskúmanie zákonnosti aktov inštitúcií – Reštriktívne opatrenia proti určitým osobám a subjektom vzhľadom na situáciu na Ukrajine – Zmrazenie finančných prostriedkov osôb, subjektov a orgánov, ktoré poskytujú materiálnu alebo finančnú podporu ruskej vláde alebo majú z nej prospech – Rozsah preskúmania – Posúdenie zákonnosti rozhodnutia na základe informácií dostupných v čase jeho prijatia – Dôkazy neuvedené v dôkaznom spise správneho konania, ktoré Rada predložila v rámci súdneho konania – Prípustnosť – Podmienky
[Rozhodnutie Rady 2014/145/SZBP zmenené rozhodnutiami (SZBP) 2022/1530, (SZBP) 2023/572 a (SZBP) 2023/1767; nariadenia Rady č. 269/2014, 2022/1529, 2023/571 a 2023/1765]
(pozri body 103 – 109)
5.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Kritéria prijatia reštriktívnych opatrení – Osoba, subjekt alebo orgán, ktoré sú spojené s osobou zapísanou na zozname pripojenom k napadnutému rozhodnutiu – Pojem „spojenie“ – Spoločné záujmy – Kapitálové prepojenia – Začlenenie/Zahrnutie – Potreba priamej súvislosti dotknutej osoby s dôvodmi zápisu uplatnenými proti osobe, na ktorú sa vzťahujú reštriktívne opatrenia, alebo so situáciou na Ukrajine – Neexistencia
[Rozhodnutie Rady 2014/145/SZBP zmenené rozhodnutiami (SZBP) 2022/329 a (SZBP) 2022/1530, a rozhodnutím (SZBP) 2023/572, článok 2 ods. 1; nariadenie Rady č. 269/2014, článok 3 ods. 1, a nariadenia Rady č. 2022/330, 2022/1529 a 2023/571]
(pozri body 118 – 123, 131, 132, 151 – 153)
6.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Kritéria prijatia reštriktívnych opatrení – Poprední podnikatelia pôsobiaci v Rusku a ich najbližší rodinní príslušníci alebo iné fyzické osoby, ktoré majú z väzby na nich prospech – Pojem „výhoda“ – Výhoda akejkoľvek nezanedbateľnej povahy – Uplatnenie na fyzickú osobu len z dôvodu dlhodobého obchodného vzťahu s popredným podnikateľom – Neprípustnosť
[Rozhodnutie Rady 2014/145/SZBP, zmenené rozhodnutím (SZBP) 2023/1094 a rozhodnutím (SZBP) 2023/1767, článok 2 ods. 1 písm. g); nariadenie Rady č. 269/2014, článok 3 ods. 1 písm. g), a nariadenia Rady 2023/1089 a 2023/1765]
(pozri body 185 – 193, 203)
7.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Zákaz vstupu a prechodu, ako aj zmrazenie finančných prostriedkov určitých osôb a subjektov s ohľadom na situáciu na Ukrajine – Porušenie slobody podnikania a práva vlastniť majetok – Prípustnosť – Podmienky – Obmedzenie stanovené zákonom – Rešpektovanie podstaty uplatňovaného práva – Sledovanie cieľa všeobecného záujmu, ktorý je ako taký uznaný Úniou – Dodržiavanie zásady proporcionality – Splnené podmienky
[Charta základných práv Európskej únie, články 16 a 17, a článok 52 ods. 1; rozhodnutie Rady 2014/145/SZBP, zmenené rozhodnutiami (SZBP) 2022/1530, (SZBP) 2023/572 a (SZBP) 2023/1767; nariadenia Rady č. 269/2014, 2022/1529, 2023/571 a 2023/1765]
(pozri body 211 – 223)
Výrok
1.
Rozhodnutie Rady (SZBP) 2023/1767 z 13. septembra 2023, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, a vykonávacie nariadenie Rady (EÚ) 2023/1765 z 13. septembra 2023, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, sa zrušujú v rozsahu, v akom sa týkajú Pavla Ezubova.
2.
V zostávajúcej časti sa žaloba zamieta.
3.
Každý z účastníkov konania znáša svoje vlastné trovy konania.